Hun platedebuterte i 1992 med albumet . Albumet består av selvskrevne tekster og melodier og er produsert av henne selv i samarbeid med Håkon Iversen og hennes far, saksofonisten Jan Garbarek. Albumets mest promoterte låt var den erotiske «Male øynene dine». Fire år seinere kom . Her lot Garbarek seg inspirere av artister som Tom Waits, Laurie Anderson, Meredith Monk, Ninja Tunes og The Residents. Albumet fikk meget god omtale av en samlet musikkpresse i Norge og flere ble forbauset over at hun ikke ble nominert til Spellemannprisen. I 1996 flyttet hun til London i forbindelse med lansering og for videre arbeid for BMG i England. Først i 1999 ble albumet sluppet i Storbritannia – til svært gode kritikker. Selskapet var imidlertid ikke villig til å bruke midler på promotering av platen, så det store salget uteble. Garbarek hadde fått nok av BMG og derfor var det Virgin som utga hennes tredje album, i 2001. Her fikk hun assistanse fra musikklegender som Steven Wilson, Robert Wyatt, Richard Barbieri, Steve Jansen og Mark Hollis. Dette albumet fikk også gode kritikker og innbrakte henne Spellemannprisen 2001 i åpen klasse.